b"\n_START_ARTICLE_\nSant Sadurn\xc3\xad d'Eroles\n_START_SECTION_\nHist\xc3\xb2ria\n_START_PARAGRAPH_\nL'\xc3\xbanic esment que es t\xc3\xa9 de l'esgl\xc3\xa9sia \xc3\xa9s del 1375, quan aquesta esgl\xc3\xa9sia rep una donaci\xc3\xb3 d'un ve\xc3\xad d'Orbany\xc3\xa0. Tamb\xc3\xa9 consten a finals del segle XII i principis del XIII unes possessions en el territori d'aquesta esgl\xc3\xa9sia del cavaller Berenguer d'En.\n_START_SECTION_\nArquitectura\n_START_PARAGRAPH_\nL'esgl\xc3\xa9sia tenia les caracter\xc3\xadstiques habituals en el rom\xc3\xa0nic: nau \xc3\xbanica, cap\xc3\xa7ada a llevant per un absis semicircular, amb la porta a la fa\xc3\xa7ana meridional. La coberta de la nau era una volta de can\xc3\xb3 llis apuntada. Actualment \xc3\xa9s mig esfondrada, per\xc3\xb2 conserva l'extrem oriental, amb l'arc presbiterial i l'absis. \xc3\x89s un edifici del segle XIII."